CELEX: 62008CN0307
Language: sl
Date: 2008-07-09 00:00:00
Title: Zadeva C-307/08: Tožba, vložena 9. julija 2008 – Komisija Evropskih skupnosti proti Kraljevini Belgiji

25.10.2008   
            
            
               SL
            
            
               Uradni list Evropske unije
            
            
               C 272/7
            
         Tožba, vložena 9. julija 2008 – Komisija Evropskih skupnosti proti Kraljevini Belgiji
   (Zadeva C-307/08)
   (2008/C 272/09)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: J.-P. Keppenne in R. Lyal, zastopnika)
   
      Tožena stranka: Kraljevina Belgija
   Predlogi tožeče stranke:
   
               —
            
            
               Ugotovi naj se, da je Kraljevina Belgija, zaradi tega ker ne preprečuje dvojnega obdavčevanje dividend, ki jih družbe s sedežem v drugi državi članici ali v državi EGP/EFTA plačujejo fizičnim osebam, kršila obveznosti, ki jih ima na podlagi člena 56 ES in člena 40 Sporazuma o Evropskem gospodarskem prostoru;
            
         
               —
            
            
               Kraljevini Belgiji naj se naloži plačilo stroškov.
            
         Tožbeni razlogi in bistvene trditve
   Komisija v tožbi navaja, da belgijska davčna zakonodaja ustvarja neupravičeno omejitev prostega pretoka kapitala, ker obdavčuje dividende, ki jih družbe s sedežem v drugi državi članici ali državi evropskega gospodarskega prostora (dividende „iz tujine“) plačujejo fizičnim osebam na enak način kot obdavčuje dividende, ki jih razdeljujejo družbe s sedežem v Belgiji („domače“ dividende), ne da bi upoštevala pri viru odtegnjeni davek v državi, v kateri so dividende nastale. Taka ureditev bi kaznovala čezmejne transakcije kapitala, ker bi odvračala davčne zavezance posameznike od naložb v delnice tujih družb in hkrati pomenila oviro za družbe, ki imajo sedež v drugih članicah, pri zbiranju kapitala v Belgiji.